[{"text_idx": "#000005", "text": "Mae Gohebwyr Ifanc dros yr Amgylchedd gartref yn her a osodir i helpu i godi ymwybyddiaeth o fater amgylcheddol gwastraff plastig. Mae yna dri chategori o gystadleuaeth y gellir eu cynnal gartref."}, {"text_idx": "#000006", "text": "Cre\u0308wch fideo 2 funud yn dangos ffordd greadigol o leihau plastig yn y cartref a pham y credwch ei fod yn bwysig."}, {"text_idx": "#000007", "text": "A oes gennych chi syniad creadigol i leihau faint o wastraff plastig sydd yn eich ty\u0302? Ydych chi\u2019n ymfalchi\u0308o yn y ffaith eich bod yn taflu cyn lleied o blastig i ffwrdd? Ydych chi wedi ailddefnyddio hen blastig mewn ffordd ddiddorol? Cre\u0308wch fideo i ddangos y ffordd yr ydych yn lleihau gwastraff yn y cartref. Byddai esbonio pam y mae angen i ni leihau gwastraff plastig yn y lle cyntaf yn syniad da hefyd. Byddwch mor greadigol ag y dymunwch ond cadwch eich fideo o dan ddwy funud!"}, {"text_idx": "#000008", "text": "Tynnwch lun sydd yn codi ymwybyddiaeth o lygredd a gwastraff plastig."}, {"text_idx": "#000009", "text": "Mae angen i ffotograff da ddal sylw. Gall fod yn rhywbeth sydd yn ysbrydoli, neu\u2019n rhywbeth sydd yn procio\u2019r meddwl, llun sydd yn dweud stori efallai neu\u2019n ddelwedd sydd yn syfrdanu. Ar gyfer y gystadleuaeth hon rydym yn chwilio am rywbeth sydd yn tynnu sylw ac yn codi ymwybyddiaeth o broblem sbwriel plastig."}, {"text_idx": "#000010", "text": "Tynnwch eich lluniau gartref, yn yr ardd neu ar daith gerdded, yna dewiswch yr un gorau. Bydd angen teitl arno a disgrifiad byr yn nodi pam y credwch ei fod yn llun da ar gyfer codi ymwybyddiaeth o broblem plastig yn ein hamgylchedd (dim mwy na 100 o eiriau)."}, {"text_idx": "#000011", "text": "Allwch chi ysgrifennu adroddiad sydd yn denu sylw am beryglon llygredd plastig a\u2019r angen i leihau gwastraff plastig?"}, {"text_idx": "#000012", "text": "Byddai meddwl am fater yn ymwneud a\u0302 gwastraff plastig sydd yn lleol i chi, yn eich cartref eich hun efallai, a\u2019i gysylltu a\u0302 phroblem fyd-eang plastigau yn y cefnfor, yn gais da iawn. Bydd angen i chi wneud rhywfaint o ymchwil \u2013 canfod faint o wastraff plastig yr ydych yn ei greu mewn diwrnod efallai, neu ddod o hyd i ffeithiau ar-lein. Bydd adroddiad da hefyd yn cynnig atebion i\u2019r broblem \u2013 efallai y byddwch yn cael syniad fydd, rhyw ddiwrnod, o gymorth i\u2019r byd! Ni allwch ysgrifennu mwy na 1000 o eiriau a gall gynnwys eich lluniau neu eich darluniau eich hun."}]